CELEX: 62018CA0762
Language: da
Date: 2020-06-25 00:00:00
Title: Forenede sager C-762/18 og C-37/19: Domstolens dom (Første Afdeling) af 25. juni 2020 — QH mod Varhoven kasatsionen sad na Republika Bulgaria (sag C-762/18) og CV mod Iccrea Banca SpA (sag C-37/19) (anmodning om præjudiciel afgørelse fra Rayonen sad Haskovo og Corte suprema di cassazione — Bulgarien og Italien) (Præjudiciel forelæggelse – socialpolitik – beskyttelse af arbejdstagernes sikkerhed og sundhed – direktiv 2003/88/EF – artikel 7 – arbejdstager, som er blevet ulovligt afskediget og genansat ved retsafgørelse – udelukkelse af retten til ikke afholdt årlig betalt ferie for perioden mellem afskedigelsen og genansættelsen – intet krav på en finansiel godtgørelse for ikke afholdt årlig ferie for samme periode ved efterfølgende afbrydelse af ansættelsesforholdet)

24.8.2020   
            
            
               DA
            
            
               Den Europæiske Unions Tidende
            
            
               C 279/5
            
         
      Domstolens dom (Første Afdeling) af 25. juni 2020 — QH mod Varhoven kasatsionen sad na Republika Bulgaria (sag C-762/18) og CV mod Iccrea Banca SpA (sag C-37/19) (anmodning om præjudiciel afgørelse fra Rayonen sad Haskovo og Corte suprema di cassazione — Bulgarien og Italien)
      (Forenede sager C-762/18 og C-37/19) (1)
      
      (Præjudiciel forelæggelse - socialpolitik - beskyttelse af arbejdstagernes sikkerhed og sundhed - direktiv 2003/88/EF - artikel 7 - arbejdstager, som er blevet ulovligt afskediget og genansat ved retsafgørelse - udelukkelse af retten til ikke afholdt årlig betalt ferie for perioden mellem afskedigelsen og genansættelsen - intet krav på en finansiel godtgørelse for ikke afholdt årlig ferie for samme periode ved efterfølgende afbrydelse af ansættelsesforholdet)
      (2020/C 279/07)
      Processprog: bulgarsk
      
         Den forelæggende ret
      
      Rayonen sad Haskovo og Corte suprema di cassazione
      
         Parter i hovedsagen
      
      
         Sagsøgere: QH (sag C-762/18) og CV (sag C-37/19)
      
         Sagsøgte: Varhoven kasatsionen sad na Republika Bulgaria (sag C-762/18) og Iccrea Banca SpA (sag C-37/19)
      
         Procesdeltager: Prokuratura na Republika Bulgaria (sag C-762/18)
      
         Konklusion
      
      
                  1)
               
               
                  Artikel 7, stk. 1, i Europa-Parlamentets og Rådets direktiv 2003/88/EF af 4. november 2003 om visse aspekter i forbindelse med tilrettelæggelse af arbejdstiden skal s således, at bestemmelsen er til hinder for en national retspraksis, hvorefter en arbejdstager, som er blevet ulovligt afskediget og derefter genansat i sin stilling i overensstemmelse med national lovgivning som følge af ophævelsen af afskedigelsen ved en retsafgørelse, ikke har ret til årlig betalt ferie for perioden mellem afskedigelsen og dennes genansættelse med den begrundelse, at denne arbejdstager i denne periode ikke har udført et faktisk arbejde for arbejdsgiveren.
               
            
                  2)
               
               
                  Artikel 7, stk. 2, i direktiv 2003/88 skal fortolkes således, at bestemmelsen er til hinder for en national retspraksis, hvorefter en berørt arbejdstager i tilfælde af, at dennes ansættelsesforhold afbrydes, efter at denne er blevet afskediget ulovligt og derefter genansat i sin stilling i overensstemmelse med national lovgivning som følge af ophævelsen af dennes afskedigelse ved en retsafgørelse, ikke har ret til en finansiel godtgørelse for årlig betalt ferie, der ikke er afholdt i løbet af perioden mellem den ulovlige afskedigelse og genansættelsen af denne i stillingen.
               
            
         (1)  EUT C 54 af 11.2.2019
      
      
         EUT C 182 af 27.5.2019.